pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ความคืบหน้าภูเก็ตแซนด์บ็อกซ์
วันอาทิตย์ที่ 22 สิงหาคม 2564
ความคืบหน้าภูเก็ตแซนด์บ็อกซ์
วันศุกร์ที่ 6 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
“โครงการภูเก็ตแซนด์บ็อกซ์” เพื่อส่งเสริมการท่องเที่ยวและกระตุ้นเศรษฐกิจระยะ 1 เดือน มีความคืบหน้าเป็นลําดับ โดยนักท่องเที่ยวต่างชาติที่เดินทางเข้ามา 5 อันดับแรก ได้แก่ สหรัฐอเมริกา อังกฤษ อิสราเอล เยอรมนี และฝรั่งเศส มีอัตราการเข้าพักเฉลี่ย 11 คืนต่อคน ประมาณค่าใช้จ่ายต่อการเดินทาง 70,000 บาท และเกิดรายได้หมุนเวียนกว่า 500 ล้านบาท ทั้งนี้ นักท่องเที่ยวส่วนใหญ่ประทับใจโดยวางแผนเดินทางไปเที่ยวจังหวัดอื่นที่ทางรัฐบาลกําหนด และแผนที่จะนําครอบครัวกลับมาท่องเที่ยวอีกครั้ง อย่างไรก็ตาม ในส่วนของรัฐบาลยังคงคํานึงถึงความปลอดภัยด้านสาธารณสุขเป็นหลัก โดยเข้มงวดมาตรการคัดกรองและควบคุมโรค ทั้งโครงการภูเก็ตแซนด์บ็อกซ์และโครงการสมุยพลัสโมเดล
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีรับทราบข้อกังวลภาษีคริปโตฯ มอบสรรพากร ชี้แจงแนวทางการคิดภาษีและยื่นแบบให้ชัดเจน ย้ำรัฐบาลเน้นสร้างสมดุลระหว่างการพัฒนาตลาดเงินสมัยใหม่ กับความเข้าใจของประชาชน
วันอาทิตย์ที่ 9 มกราคม 2565
นายกรัฐมนตรีรับทราบข้อกังวลภาษีคริปโตฯ มอบสรรพากร ชี้แจงแนวทางการคิดภาษีและยื่นแบบให้ชัดเจน ย้ํารัฐบาลเน้นสร้างสมดุลระหว่างการพัฒนาตลาดเงินสมัยใหม่ กับความเข้าใจของประชาชน
นายกรัฐมนตรีรับทราบข้อกังวลภาษีคริปโตฯ มอบสรรพากร ชี้แจงแนวทางการคิดภาษีและยื่นแบบให้ชัดเจน ย้ํารัฐบาลเน้นสร้างสมดุลระหว่างการพัฒนาตลาดเงินสมัยใหม่ กับความเข้าใจของประชาชน เตือนหาความรู้ก่อนลงทุนสินทรัพย์ดิจิทัล
วันที่ 9 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบถึงข้อกังวลของหลายฝ่ายต่อกรณีที่กรมสรรพากรได้กําหนดให้ผู้ที่มีกําไรจากการขายสินทรัพย์ดิจิทัลต้องยื่นแบบเสียภาษี หรือที่เรียกว่าการเสียภาษีคริปโตเคอเรนซี ว่าจะสร้างอุปสรรคต่อการพัฒนาตลาดการเงินสมัยใหม่ รวมถึงสร้างสิ่งแวดล้อมที่ไม่เอื้อให้สตาร์ทอัพกลุ่มฟินเทคเข้ามาลงทุนในประเทศไทย
ทั้งนี้ รัฐบาลไม่มีนโยบายปิดกั้นการพัฒนาใหม่ ๆ ไม่ว่าจะในอุตสาหกรรมใดรวมถึงกลุ่มฟินเทค เพียงแต่ส่วนใดที่เป็นเทคโนโลยีใหม่ มีกลุ่มคนเข้าใจในวงจํากัดและจะเกี่ยวข้องกับการนําทรัพย์สินของประชาชนมาลงทุนนั้น รัฐบาลต้องใช้ความระมัดระวัง พิจารณาอย่างรอบด้านก่อนให้การสนับสนุน เช่นที่ผ่านมา มีสตาร์ทอัพกลุ่มเทคโนโลยีคอมพิวเตอร์มาระดมทุนในประเทศไทยมาก รัฐบาลก็ออกนโยบายยกเว้นภาษีกองทุนร่วมลงทุน (Venture capital) ให้ จูงใจให้มีการลงทุนจริงในประเทศ ส่วนการซื้อขายคริปโตเคอเรนซีนั้นยังเน้นการซื้อขายเหรียญเพื่อทํากําไรเท่านั้น ขณะที่ความเข้าใจของผู้ลงทุนยังอยู่ในวงจํากัด
อย่างไรก็ตาม กรณีที่มีผู้ลงทุนในสินทรัพย์ดิจิทัลได้สะท้อนว่า หลักเกณฑ์การคิดภาษีจากกําไรการขายสินทรัพย์ดิจิทัลของผู้ลงทุนแต่ละประเภทยังไม่มีความชัดเจน นายกรัฐมนตรีได้มอบหมายให้กรมสรรพากร กระทรวงการคลังดําเนินการชี้แจงให้เกิดความชัดเจนต่อไป
น.ส.ไตรศุลี กล่าวว่า รัฐบาลได้ติดตามการเติบโตของตลาดสินทรัพย์ดิจิทัลมาโดยตลอด โดยนายกรัฐมนตรีได้มอบหมายกระทรวงการคลังให้ร่วมกับสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) ธนาคารแห่งประเทศไทย (ธปท.) และภาคเอกชนในการศึกษาความเหมาะสมในเชิงนโยบาย โดยข้อมูลล่าสุดก็ได้เห็นพัฒนาการของตลาดสินทรัพย์ดิจิทัลว่าเริ่มเป็นที่นิยม แต่ก็ยังยอมรับกันในวงจํากัด หากเร่งให้การสนับสนุนโดยไม่พิจารณาอย่างรอบด้าน อาจเกิดวิกฤตคริปโตฯ เช่นเดียวแบบเดียวกับวิกฤตการเงินได้
“รัฐบาลไม่ปฏิเสธการพัฒนาตลาดสินทรัพย์ดิจิทัล นโยบายของท่านนายกรัฐมนตรีคือต้องให้ผู้ลงทุนมีความเข้าใจ รู้เท่าทันในระดับที่มากและกว้างขวางพอ วางเกณฑ์การกํากับที่ดีและมีนโยบายการสนับสนุนด้านต่าง ๆ รวมถึงเรื่องของภาษีไปพร้อมกัน เพื่อเป็นประโยชน์ต่อระบบเศรษฐกิจสูงสุด และท่านก็ได้ฝากความห่วงใยถึงผู้ลงทุนในสินทรัพย์ดิจิทัลทุกคน ว่าขอให้ทําความเข้าใจตลาดอย่างรอบด้านก่อนตัดสินใจลงทุนด้วย” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รฟม. ส่งต่อความห่วงใย จับมือภาคเอกชน บรรเทาความเดือดร้อนแรงงานก่อสร้างโครงการรถไฟฟ้า
วันเสาร์ที่ 24 กรกฎาคม 2564
รฟม. ส่งต่อความห่วงใย จับมือภาคเอกชน บรรเทาความเดือดร้อนแรงงานก่อสร้างโครงการรถไฟฟ้า
ในช่วงวิกฤต COVID-19
วันที่ 23 กรกฎาคม 2564 การรถไฟฟ้าขนส่งมวลชนแห่งประเทศไทย (รฟม.) โดย นายภคพงศ์ ศิริกันทรมาศ (คนที่ 3 จากซ้าย) ผู้ว่าการ รฟม. พร้อมด้วย นางสาวจิรฐา วัฒนประดิษฐ์ (คนที่ 5 จากซ้าย) ผู้จัดการโครงการด้านประชาสัมพันธ์และชุมชนสัมพันธ์ เป็นผู้แทน รฟม. รับมอบข้าวสารตราไก่แจ้ จากบริษัท สุนทรธัญทรัพย์ จํากัด และขนมปังฟาร์มเฮาส์ จากบริษัท เพรซิเดนท์ เบเกอรี่ จํากัด (มหาชน) โดยมี นายอภิเศรษฐ ธรรมมโนมัย (คนที่ 2 จากซ้าย) กรรมการรองผู้อํานวยการ บริษัท เพรซิเดนท์ เบเกอรี่ จํากัด (มหาชน) ผู้ผลิตและจําหน่ายขนมปังฟาร์มเฮ้าส์ เป็นผู้ส่งมอบ เพื่อนําไปบรรเทาความเดือดร้อนของแรงงานก่อสร้างโครงการรถไฟฟ้าในความรับผิดชอบ ของ รฟม. ที่ได้รับผลกระทบในช่วงสถานการณ์โควิด – 19 ซึ่งนับเป็นการสนับสนุนและความร่วมมืออย่างดียิ่งของทั้งภาครัฐและเอกชน
ทั้งนี้ รฟม. จะนําสิ่งของดังกล่าวมอบให้กับแรงงานก่อสร้างของโครงการรถไฟฟ้า 3 สาย ได้แก่ โครงการรถไฟฟ้าสายสีเหลือง ช่วงลาดพร้าว – สําโรง โครงการรถไฟฟ้าสายสีชมพู ช่วงแคราย – มีนบุรี และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ซึ่งเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจําอย่างต่อเนื่อง ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ครม.เห็นชอบร่างแผนงานอาเซียนด้านเยาวชนปี 2564-2568 มุ่งสู่เยาวชนอาเซียนที่พร้อมรับอนาคตโดยเสริมทักษะสำหรับศตวรรษที่21 และทักษะดิจิทัล และการสร้างสถาบันกลไกของการมีส่วนร่วมของเยาวชน
วันอังคารที่ 22 กุมภาพันธ์ 2565
ครม.เห็นชอบร่างแผนงานอาเซียนด้านเยาวชนปี 2564-2568 มุ่งสู่เยาวชนอาเซียนที่พร้อมรับอนาคตโดยเสริมทักษะสําหรับศตวรรษที่21 และทักษะดิจิทัล และการสร้างสถาบันกลไกของการมีส่วนร่วมของเยาวชน
ครม.เห็นชอบร่างแผนงานอาเซียนด้านเยาวชนปี 2564-2568 มุ่งสู่เยาวชนอาเซียนที่พร้อมรับอนาคตโดยเสริมทักษะสําหรับศตวรรษที่ 21 และทักษะดิจิทัล และการสร้างสถาบันกลไกของการมีส่วนร่วมของเยาวชน
วันที่ 22 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบต่อร่างแผนงานอาเซียนด้านเยาวชนปี 2564-2568 (Draft ASEAN Work Plan on Youth 2021-2025) และให้รัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะรัฐมนตรีอาเซียนที่รับผิดชอบงานด้านเยาวชนของประเทศไทย มีหนังสือแจ้งการรับรองร่างแผนงานอาเซียนด้านเยาวชนไปยังสํานักเลขาธิการอาเซียนหลังจากครม.มีมติเห็นชอบแล้ว ซึ่งจะต้องแจ้งการรับรองร่างแผนงานอาเซียนด้านเยาวชนภายในวันที่ 24 กุมภาพันธ์ 2565
ทั้งนี้ร่างแผนงานอาเซียนด้านเยาวชน มีความสอดคล้องกับมาตรการเชิงกลยุทธ์และผลลัพธ์ของแผนงานประชาคมสังคมและวัฒนธรรมอาเซียน 2025 และมีวิสัยทัศน์คือ มุ่งสู่เยาวชนอาเซียนที่พร้อมรับอนาคตโดยเสริมทักษะสําหรับศตวรรษที่ 21 และทักษะดิจิทัล และการสร้างสถาบันกลไกของการมีส่วนร่วมของเยาวชน รวมถึงการกําหนดนโยบายระดับภูมิภาคประกอบด้วยผลลัพธ์ขั้นสุดท้าย 5 ประเด็นหลัก 5 ผลลัพธ์ระยะสั้น 13ผลผลิต และ 14 โครงการ ได้แก่ประเด็นเรื่องการศึกษา, เรื่องสุขภาพและความเป็นอยู่, การจ้างงานและโอกาส, การมีส่วนร่วมและการจ้าง และประเด็นสุดท้าย ความตระหนักรู้ คุณค่า และอัตลักษณ์อาเซียน
สําหรับแผนงานเดิมตามกรอบการประชุมเจ้าหน้าที่อาวุโสอาเซียนด้านเยาวชน ปี 2559 - 2563 ได้สิ้นสุดลงในปี 2563ประเทสสมาชิกอาเซียนจึงได้จัดทําร่างแผนงานอาเซียนด้านเยาวชน เพื่อใช้เป็นแผนงานฉบับใหม่ในการดําเนินการส่งเสริมและพัฒนาเยาวชนในระยะอีก 5 ปีข้างหน้า ซึ่งรัฐมนตรีว่าการกระทรวงการพัฒนาสังคมและความมั่นคงของมนุษย์ในฐานะรัฐมนตรีอาเซียนที่รับผิดชอบงานด้านเยาวชนของประเทศไทยจะต้องรับรองแผนงานดังกล่าวต่อสํานักเลขาธิการอาเซียน เพื่อให้ร่างแผนงานอาเซียนด้านเยาวชนมีผลบังคับใช้อย่างเป็นทางการ
----------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมช่วยเหลือประชาชนที่คิดว่าไม่ได้รับความเป็นธรรม
วันอาทิตย์ที่ 9 มกราคม 2565
รัฐมนตรีว่าการกระทรวงยุติธรรม พร้อมช่วยเหลือประชาชนที่คิดว่าไม่ได้รับความเป็นธรรม
รัฐมนตรีว่าการกระทรวงยุติธรรม พร้อมช่วยเหลือประชาชนที่คิดว่าไม่ได้รับความเป็นธรรม ขอรื้อฟื้นทําคดีอาญาใหม่ แจงยิบขั้นตอนขอรับบริการ ชี้ทําได้แต่ต้องมีมูลเพียงพอเพื่อให้ผ่านการพิจารณา
นายสมศักดิ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรมเล็งเห็นประโยชน์ในการรับเรื่องร้องเรียนขอความเป็นธรรมหรือขอรับสนับสนุนในด้านต่าง ๆ ที่เกี่ยวข้องกับการรื้อฟื้นคดีอาญาให้พิจารณาใหม่เป็นการเฉพาะ โดยการขอรื้อฟื้นคดีอาญาขึ้นพิจารณาใหม่ต้องเข้าหลักเกณฑ์ดังนี้ ผู้ขอรับการสนับสนุนต้องยื่นคําร้องด้วยตนเอง หรือมอบฉันทะให้ผู้อื่นยื่นคําร้องขอแทน กรณีเจ้าตัวเจ็บป่วย ไม่สามารถยื่นคําร้องขอได้ด้วยตนเอง และผู้บุพการี ผู้สืบสันดาน สามี ภริยาหรือผู้มีส่วนได้เสีย โดยลักษณะคําร้องขอต้องทําเป็นหนังสือและมีเอกสารแสดงถึงสิทธิยื่นคําร้องให้ครบถ้วนตามกําหนด ได้แก่ หมายจําคุกของผู้ต้องคําพิพากษาให้จําคุก สําเนาคําพิพากษาคดีอาญาอันถึงที่สุด สําเนาบัตรประชาชน คําสั่งศาลแต่งตั้งเป็นผู้แทนโดยชอบธรรม หนังสือรับรองการจดทะเบียนนิติบุคคล สําเนาทะเบียนบ้าน และสําเนาทะเบียนสมรส เป็นต้น
นายสมศักดิ์ กล่าวว่า กระทรวงยุติธรรม พร้อมให้ความช่วยเหลือประชาชนทุกคน ซึ่งสิ่งสําคัญของผู้ร้องเรียนควรแจ้งความประสงค์ให้ชัดเจนตามความต้องการ เช่น ขอรับการช่วยเหลือสืบพยานหลักฐาน พยานบุคคคล พยานวัตถุ การพิสูจน์ทางนิติวิทยาศาสตร์ ขอความช่วยเหลือด้านค่าใช้จ่ายในการดําเนินคดี หรือการขอปล่อยตัวชั่วคราวระหว่างศาลพิจารณาคดี และการขอความช่วยเหลือในการคุ้มครองพยาน ซึ่งแน่นอนว่าพยานหลักฐาน พยานบุคคล ที่จะใช้ขอรื้อฟื้นคดีขึ้นพิจารณาใหม่ก็ต้องมีมูลเพียงพอในการประกอบด้วยไม่เช่นนั้นเรื่องที่ขอรับบริการอาจไม่ผ่านการพิจารณาจากคณะกรรมการ
"ตามรัฐธรรมนูญ 2560 ได้มีกระบวนการคุ้มครองสิทธิเสรีภาพของประชาชนชาวไทยไว้ค่อนข้างมาก และได้มีการรับรองหลักการรื้อฟื้นคดีอาญาข้ึนพิจารณาใหม่ และตามพระราชบัญญัติการรื้อฟื้นคดีอาญาขึ้นพิจารณาใหม่ พ.ศ.2526 ก็ได้วางหลักเกณฑ์เงื่อนไขและวิธีการในการรื้อฟื้นคดีอาญาขึ้นพิจารณาใหม่ซึ่งถือว่าเป็นหลักการที่สําคัญ หากประชาชนท่านใดคิดว่าไม่ได้รับความเป็นธรรม สามารถมาร้องเรียนได้ที่กระทรวงยุติธรรม หรือสํานักงานยุติธรรมจังหวัดทั่วประเทศ เราพร้อมที่จะให้การช่วยเหลือและคําปรึกษา"นายสมศักดิ์ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย การขนส่งสินค้าท่าเรือกลับมาคึกคักยอดการส่งออกไทย 9 เดือนแรกขยายตัว 15.5 % เป็นไปตามข้อสั่งการ “นายก”
วันพฤหัสบดีที่ 18 พฤศจิกายน 2564
โฆษกรัฐบาลเผย การขนส่งสินค้าท่าเรือกลับมาคึกคักยอดการส่งออกไทย 9 เดือนแรกขยายตัว 15.5 % เป็นไปตามข้อสั่งการ “นายก”
โฆษกรัฐบาลเผย การขนส่งสินค้าท่าเรือกลับมาคึกคักยอดการส่งออกไทย 9 เดือนแรกขยายตัว 15.5 % เป็นไปตามข้อสั่งการ “นายก”
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า การท่าเรือแห่งประเทศไทยได้เผยแพร่ผลการดําเนินงานของในรอบปีงบประมาณ 2564 (ตุลาคม 2563 – กันยายน 2564) มีเรือเทียบท่าที่ท่าเรือกรุงเทพ และท่าเรือแหลมฉบัง รวม 13,840 เที่ยว เพิ่มขึ้น 1.9% สินค้าผ่านท่า 111.630 ล้านตัน เพิ่มขึ้น 6.9% และตู้สินค้าผ่านท่า 9.857 ล้าน ที.อี.ยู. เพิ่มขึ้น 8.6% รวมรายได้ 15,613 ล้านบาท กําไรสุทธิ 6,023 ล้านบาท เพิ่มขึ้น 6.99% ซึ่งการเติบโตของตู้สินค้าที่เพิ่มสูงขึ้น มาจากการที่ไทยสามารถส่งออกได้มากขึ้นต่อเนื่อง อีกส่วนหนึ่งมาจากข้อสั่งการของพลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ที่สั่งแก้ไขปัญหาการขาดแคลนตู้สินค้าในภาคธุรกิจขนส่งสินค้าทางทะเลทันที ตั้งแต่ต้นปีที่ผ่านโดยรัฐบาลมีการมาตรการต่าง ๆ อาทิ กรมเจ้าท่าออกประกาศให้เรือที่มีความยาวมากกว่า 300 เมตร แต่ไม่เกิน 400 เมตรเข้าเทียบท่า ปรับลดภาระตู้สินค้าเปล่าขาเข้าผ่านท่าเรือกรุงเทพ ชดเชยค่ายกตู้ขนส่งสินค้าให้กับผู้ประกอบการภาคเอกชนที่ท่าเรือแหลมฉบังเป็นต้น ช่วยบรรเทาการขาดแคลนตู้สินค้า สนับสนุนให้ค่าระวางเรือขนส่งจากไทยลดลง ส่งผลให้บริการสินค้าและตู้สินค้าผ่านท่าสูงขึ้นด้วย
นายธนกร กล่าวว่า ทั้งนี้ ผลการดําเนินงาน เปรียบเทียบกับช่วงเดียวกับปีที่ผ่านมา ดังนี้
1) ท่าเรือกรุงเทพ เรือเทียบท่า 4,170 เที่ยว เพิ่มขึ้น 9.1% ตู้สินค้าผ่านท่า 1.438 ล้าน ที.อี.ยู. เพิ่มขึ้น 0.2%
2) ท่าเรือแหลมฉบัง เรือเทียบท่า ลดลง 1.0%  ตู้สินค้าผ่านท่า 8.419 ล้าน ที.อี.ยู. เพิ่มขึ้น 10.2%
3) ท่าเรือพาณิชย์เชียงแสน เรือเทียบท่า 2,231 เที่ยว ลดลง 10.5% ตู้สินค้าผ่านท่า 5,064 ที.อี.ยู. ลดลง 32.3%
4) ท่าเรือเชียงของ เรือเทียบท่า ลดลง 96.6% สินค้าผ่านท่า ลดลง 98.9%
5) ท่าเรือระนอง เรือเทียบท่า เพิ่มขึ้น 15.9% ตู้สินค้าผ่านท่า เพิ่มขึ้น 53.0%
โดยในปีงบประมาณ 2565 นี้ ยังประมาณการตู้สินค้าผ่านท่าที่ท่าเรือกรุงเทพ 1.43 ล้าน ที.อี.ยู. และท่าเรือแหลมฉบัง 8.243 ล้าน ที.อี.ยู. ด้วย
นายกรัฐมนตรีผลักดันการส่งออกไทยให้เป็นเครื่องจักรสําคัญในการขับเคลื่อนเศรษฐกิจ โดยเร่งแก้ไขปัญหาภาคส่งออกทั้งระบบสั่งแก้ปัญหาการขาดแคลนตู้คอนเทนเนอร์ ช่วยเหลือผู้ประกอบการภาคการส่งออกด้วยมาตรสินเชื่อดอกเบี้ยต่ํา (soft loan) ส่งเสริมภาคการผลิตของไทยกลับมาดําเนินการได้มากขึ้น ประกอบกับอุปสงค์จากตลาดต่างประเทศปรับตัวดีขึ้น สนับสนุนให้การส่งออกของไทย 9 เดือนแรกของปี 2564 มีมูลค่า 199,997.7 ล้านเหรียญสหรัฐ ขยายตัว 15.5% ล่าสุด คณะรัฐมนตรียังมีมติ (9 พ.ย. 2564) รับทราบผลการคัดเลือกผลการเจรจา และร่างสัญญาร่วมลงทุนของโครงการพัฒนาท่าเรือแหลมฉบัง ระยะที่ 3 ในส่วนของท่าเทียบเรือ F มีมูลค่าการลงทุนรวม 79,200 ล้านบาท โดยคาดว่า ท่าเรือ F1 จะเปิดบริการได้ภายในปี 2568 รองรับสินค้าได้เพิ่มขึ้น 2 ล้านตู้ต่อปี เตรียมความพร้อมต่อการขยายตัวทางเศรษฐกิจและการส่งออกของประเทศด้วย
............................
รัฐบาลไทย-ข่าวทำเนียบรัฐบาล-สธ. แจงข้อแนะนำการสวมหน้ากากอนามัย 3 กลุ่ม เตรียมทำในพื้นที่ที่มีความพร้อมเข้าเกณฑ์เป็นโรคประจำถิ่น
วันอังคารที่ 24 พฤษภาคม 2565
สธ. แจงข้อแนะนําการสวมหน้ากากอนามัย 3 กลุ่ม เตรียมทําในพื้นที่ที่มีความพร้อมเข้าเกณฑ์เป็นโรคประจําถิ่น
นายแพทย์เกียรติภูมิ วงศ์รจิต ปลัดกระทรวงสาธารณสุข ชี้แจงประเด็นเตรียมปรับมาตรการเรื่องการสวมหน้ากากอนามัย
นายแพทย์เกียรติภูมิ วงศ์รจิต ปลัดกระทรวงสาธารณสุข ชี้แจงประเด็นเตรียมปรับมาตรการเรื่องการสวมหน้ากากอนามัย ว่า ยังไม่ได้มีข้อเสนอให้ถอดหน้ากากอนามัยทั้งหมด แต่จะดําเนินการในพื้นที่นําร่องที่มีความพร้อมตามเกณฑ์ คือ มีสถานการณ์ระบาดในระดับต่ํา มีการฉีดวัคซีนให้กับประชาชนได้ตามเกณฑ์ และระบบการดูแลรักษาผู้ป่วยของสถานพยาบาลในพื้นที่มีความพร้อม โดยจะออกคําแนะนําให้มีการสวมหน้ากากอนามัยใน 3 กลุ่ม ได้แก่ 1.กลุ่มผู้ป่วย หรือกลุ่มเสี่ยง 608 2.ผู้ที่อยู่ในสถานที่ปิด อากาศถ่ายเทไม่สะดวก และ 3.ผู้ที่เข้าร่วมกิจกรรมที่มีการรวมกลุ่มคนจํานวนมาก เพื่อเป็นแนวทางในการใช้ชีวิตอยู่กับโควิด 19 ได้อย่างปลอดภัยในการเข้าสู่
โรคประจําถิ่น
******************************************** 24 พฤษภาคม 2565
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 24 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันศุกร์ที่ 24 ธันวาคม 2564
ประกาศ ขสมก. ประจําวันที่ 24 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 24 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานขับรถประจําสํานักงาน เขตการเดินรถที่ 5 เพศชาย อายุ 54 ปี
รัฐบาลไทย-ข่าวทำเนียบรัฐบาล-รพ.บุษราคัม เตรียมเปิดหอผู้ป่วยกึ่งวิกฤติ (ทับทิม) เพิ่ม 32 เตียง
วันพุธที่ 18 สิงหาคม 2564
รพ.บุษราคัม เตรียมเปิดหอผู้ป่วยกึ่งวิกฤติ (ทับทิม) เพิ่ม 32 เตียง
โรงพยาบาลบุษราคัม เตรียมขยายพื้นที่เปิดหอผู้ป่วยกึ่งวิกฤติ (ทับทิม) เพิ่ม 32 เตียง ดูแลผู้ป่วยโควิดที่ใช้เครื่องออกซิเจนไฮโฟลว์ใกล้ชิด ลดการใส่ท่อช่วยหายใจ เพิ่มอัตราการรอดชีวิต คาดใช้เวลาก่อสร้างแล้วเสร็จภายใน 10 วัน
วันนี้ (18 สิงหาคม 2564) นายแพทย์กิตติศักดิ์ อักษรวงศ์ ผู้ช่วยปลัดกระทรวงสาธารณสุขและผู้อํานวยการโรงพยาบาลบุษราคัม ให้สัมภาษณ์ว่า ข้อมูล ณ วันที่ 17 สิงหาคม 2564 (24.00 น.) โรงพยาบาลบุษราคัม มีผู้ป่วยนอนรักษาตัว 3,526 ราย จากจํานวนเตียงที่มีทั้งหมด 3,700 เตียง ถือว่าเต็มศักยภาพของโรงพยาบาล ในจํานวนนี้เป็นผู้ป่วยกลุ่มสีเหลืองอ่อน 3,196 ราย, สีเหลือง 221 ราย และสีแดง 109 ราย ในจํานวนนี้ใช้เครื่องช่วยหายใจ ชนิดออกซิเจนไฮโฟลว์จํานวน 103 ราย และใส่ท่อช่วยหายใจ จํานวน 6 ราย เนื่องจากผู้ป่วยสีแดงเพิ่มมากขึ้น และจากการวิเคราะห์ข้อมูลพบว่า ผู้ป่วยที่ใช้เครื่องช่วยหายใจไฮโฟลว์ (กึ่งวิกฤต) มีโอกาสรอดชีวิตถึงร้อยละ 63 ขณะที่ผู้ป่วยที่ใช้ท่อช่วยหายใจ (วิกฤต) รอดชีวิตร้อยละ 26 ดังนั้นหากผู้ป่วยที่ใช้เครื่องช่วยหายใจไฮโฟลว์ได้รับการดูแลอย่างใกล้ชิด จะช่วยลดการเข้าสู่ภาวะวิกฤต ลดการใส่ท่อช่วยใจ เพิ่มโอกาสรอดชีวิต
นายแพทย์กิตติศักดิ์กล่าวต่อว่า โรงพยาบาลบุษราคัม จึงได้เตรียมแผนขยายพื้นที่เปิดหอผู้ป่วยกึ่งวิกฤติ (ทับทิม) เพิ่มอีก 32 เตียง ดูแลผู้ป่วยที่ใช้เครื่องช่วยหายใจไฮโฟลว์ หลังจากที่ได้ตั้งหอผู้ป่วยวิกฤติ (โกเมน) ระบบความดันลบ 17 เตียง เพื่อดูแลผู้ป่วยที่มีอาการวิกฤตต้องใช้ท่อช่วยหายใจ เพื่อลดการเคลื่อนย้าย ส่งต่อไปยังโรงพยาบาลอื่นๆ ดูแลรักษาผู้ป่วยวิกฤตและกึ่งวิกฤตอย่างใกล้ชิด โดยมอบกรมสนับสนุนบริการสุขภาพเร่งดําเนินการปรับปรุงสถานที่ โดยใช้พื้นที่ว่างด้านนอกหอผู้ป่วยเดิม ติดตั้งห้องความดันลบ ระบบไฟฟ้าและก๊าซทางการแพทย์ พร้อมนําอุปกรณ์การแพทย์ตามมาตรฐานเข้า โดยจะแล้วเสร็จภายใน 10 วัน
********************************** 18 สิงหาคม 2564
รัฐบาลไทย-ข่าวทำเนียบรัฐบาล-นฤมล จัดเวทีดวลช่างไม้สัก หนุนพัฒนาฝีมือสู่ระดับสากล
วันศุกร์ที่ 27 สิงหาคม 2564
นฤมล จัดเวทีดวลช่างไม้สัก หนุนพัฒนาฝีมือสู่ระดับสากล
รมช.แรงงาน เผย เมืองแพร่จัดแข่งขันฝีมือแรงงานเฟอร์นิเจอร์ไม้สัก เสริมการพัฒนาศักยภาพฝีมือแรงงานสู่มาตรฐานสากล 28-29 สิงหาคม นี้
วันที่ 27 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กรมพัฒนาฝีมือแรงงาน (กพร.) กระทรวงแรงงาน มีภารกิจสําคัญในการพัฒนาทักษะฝีมือและศักยภาพของกําลังแรงงาน ให้มีมาตรฐานเป็นมืออาชีพ เพิ่มขีดความสามารถในการแข่งขันในเวทีต่างๆ ซึ่งนอกจากการฝึกอบรมและทดสอบฝีมือแรงงานแล้ว กิจกรรมสําคัญอย่างหนึ่งที่ กพร. ได้ดําเนินการเป็นประจําคือการแข่งขันฝีมือแรงงาน ซึ่งเป็นหนึ่งในกระบวนการส่งเสริมการพัฒนาฝีมือแรงงานให้เท่าเทียมมาตรฐานสากล กระตุ้นการพัฒนาศักยภาพแรงงาน เพื่อนําไปสู่การสร้างมูลค่าเพิ่มทางเศรษฐกิจและเพิ่มขีดความสามารถในการแข่งขันของประเทศบนเวทีโลก
ศาสตราจารย์ นฤมล กล่าวเพิ่มเติมว่า ในฐานะที่ได้รับมอบหมายให้รับผิดชอบแนวคิดการขับเคลื่อนไทยไปด้วยกันสําหรับจังหวัดแพร่ ก็ได้มีความตั้งใจเป็นอย่างยิ่งที่จะพัฒนาและส่งเสริมวัตถุดิบและผลิตภัณฑ์ของจังหวัดแพร่ให้เป็นที่รู้จักแพร่หลาย รวมถึงพัฒนาศักยภาพแรงงานในพื้นที่ให้ทันต่อการเปลี่ยนแปลงและความต้องการของตลาด สู่การสร้างงานสร้างอาชีพที่ยั่งยืนให้กับคนในชุมชน ซึ่งในวันที่ 28-29 สิงหาคม 2564 สํานักงานพัฒนาฝีมือแรงงานแพร่ ได้กําหนดจัดงานการแข่งขันฝีมือแรงงานเฟอร์นิเจอร์ไม้สัก ประกอบด้วย สาขาช่างไม้เฟอร์นิเจอร์ จํานวน 10 ทีม และ สาขาช่างสีเฟอร์นิเจอร์ จํานวน 10 ทีม จึงขอเชิญชวนผู้ที่มีความสนใจ ร่วมรับชมให้กําลังใจผู้เข้าร่วมการแข่งขันและร่วมสนุกรับรางวัลได้ทางเฟซบุ๊กแฟนเพจ “สํานักงานพัฒนาฝีมือแรงงานแพร่”
สําหรับการแข่งขันฝีมือแรงงานเฟอร์นิเจอร์ไม้สัก จะเป็นพัฒนาฝีมือและศักยภาพของช่างไม้สักให้ได้ตามมาตรฐาน มีความเป็นมืออาชีพ ตลอดจนสามารถพัฒนารูปแบบเฟอร์นิเจอร์ไม้สักให้เป็นที่ต้องการของตลาดมากยิ่งขึ้น นอกจากนี้ยังเป็นโอกาสที่จะได้แสดงฝีมือให้เป็นที่ประจักษ์ในการพัฒนาเฟอร์นิเจอร์ไม้สักให้มีรูปแบบที่ทันสมัย มีคุณภาพ และตอบสนองความต้องการของผู้บริโภคอีกด้วย
“ขอเป็นกําลังใจให้ทั้ง 20 ทีมที่ผ่านการคัดเลือกเข้าแข่งขันในครั้งนี้ และขอให้การแข่งขันประสบความสําเร็จตามเป้าหมาย นําไปสู่สร้างองค์ความรู้ใหม่และสร้างแรงบันดาลใจให้กับเยาวชนและประชาชนให้เห็นถึงความสําคัญของไม้สัก สามารถผลิตสินค้าให้เป็นที่ต้องการของตลาดทั้งในและต่างประเทศต่อไป” รมช. แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ครม. ไฟเขียว กำหนดให้เครื่องเล่นสนามสาธารณะต้องเป็นไปตามมาตรฐาน ป้องกันเด็กบาดเจ็บ – เสียชีวิต
วันพุธที่ 8 ธันวาคม 2564
ครม. ไฟเขียว กําหนดให้เครื่องเล่นสนามสาธารณะต้องเป็นไปตามมาตรฐาน ป้องกันเด็กบาดเจ็บ – เสียชีวิต
.....
ที่ประชุม ครม. (7 ธ.ค.) เห็นชอบร่างกฎกระทรวง รวม 4 ฉบับ ให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
.
การกําหนดมาตรฐานเครื่องเล่นสนามดังกล่าว สอดคล้องกับการประชุมสมัชชาสุขภาพแห่งชาติ ครั้งที่ 10 เพื่อให้มีหน่วยงานที่ทําหน้าที่ดูแลผลิตภัณฑ์อุตสาหกรรมเครื่องเล่นสนามสาธารณะดังกล่าวอย่างชัดเจนและเป็นระบบ ช่วยลดความเสี่ยงของการเกิดอันตรายต่อเด็กจากการเล่น และส่งเสริมสุขภาพและพัฒนาการให้กับเด็กได้ดียิ่งขึ้น
.
และยังสอดคล้องกับยุทธศาสตร์ชาติด้านการบริหารราชการแผ่นดินการปรับปรุงกฎระเบียบเพื่ออํานวยความสะดวกแก่ประชาชนอีกด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM satisfied with first 4-year performances of EEC
วันอังคารที่ 16 สิงหาคม 2565
PM satisfied with first 4-year performances of EEC
PM satisfied with first 4-year performances of EEC
August 15, 2022, at 1330hrs, at Thai Khu Fah Building, Government House, Prime Minister and Defense Minister Gen. Prayut Chan-o-cha presided over the 4/2022 meeting of the Eastern Economic Corridor Policy Committee via a teleconference. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed satisfaction over the overall progress of the Eastern Economic Corridor (EEC), in line with the Government’s policy to drive the country out of the middle-income trap, and to elevate livelihood and quality of life of the people in the EEC area. Nevertheless, it is also important to ensure that the Thai people in other areas throughout the country are benefited, and that infrastructure and transport connectivity are systematically put in place to proliferate tangible prosperity to other regions and neighboring countries. The Prime Minister instructed concerned agencies to be prudent and mindful of related laws in a bid to prevent any possible problem, and to drive various projects under the EEC according to plan.
The meeting acknowledged the performance of EEC during the first 4 years (2017-2022), which has seen progress in all dimensions, and has generated direct benefits to the people of all groups as follows:
Approval of investment in the EEC has amounted to 1.8 trillion Baht, exceeding the target of 1.7 trillion Baht for the first 5 years
New technologies have emerged through the investment in the EEC, with the 10 S-Curve industries accounting for 70% of the total investment, and the 5 New S-Curve industries accounting for 36% (and having increased to 49% during the first quarter of 2022)
Personnel development on the demand-driven basis to tackle shortage of skilled labors. So far, 16,114 workers have been trained, and the total of 100,000 workers are expected to undergo training by the end of 2023
Public benefits: 1) direct benefit gained from world-class infrastructure, modern public health system and public utilities, and increase of employment opportunities; 2) community economic development, upgrade of quality of life, area-based development plan (Neo Pattaya-Ban Chang-Ban Amphoe-Map Ta Phut- Rayong), and integrative agricultural investment; 3) community outreach and engagement, through such programs as women empowerment for environment protection, EEC Square, volunteer programs, etc.; and 4) SMEs and local vendor loans for post-COVID-19 recovery.
The meeting also acknowledged the EEC operation plan for the next 5 years on: 1) 5G, 2) EVs, 3) medical technology and wellness, 4) innovative centers, i.e., EECi, EECd, and Digital Valley, and 5) 4 mega infrastructure projects. As for the 5-year goal (2023-2027), investment value is expected at 2.2 trillion Baht (2023-2027), with an investment amount of 400-500 billion Baht/year, while EEC is expected to grow at 7-9%/year, contributing to national growth of 5% from 2027 onward.
รัฐบาลไทย-ข่าวทำเนียบรัฐบาล-ชวนกลุ่มเสี่ยงฉีดวัคซีนไข้หวัดใหญ่ฟรี
วันอาทิตย์ที่ 22 สิงหาคม 2564
ชวนกลุ่มเสี่ยงฉีดวัคซีนไข้หวัดใหญ่ฟรี
วันพฤหัสบดีที่ 19 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนประชาชนกลุ่มเสี่ยงรับการฉีดวัคซีนไข้หวัดใหญ่โดยไม่เสียค่าใช้จ่าย ที่สถานบริการสาธารณสุขของรัฐใกล้บ้าน หรือ รพ.เอกชนที่เข้าร่วมโครงการหลักประกันสุขภาพแห่งชาติ ประกอบด้วย หญิงตั้งครรภ์ที่มีอายุครรภ์ 4 เดือนขึ้นไป เด็กอายุ 6 เดือน – 12 ปี ผู้ที่มีโรคเรื้อรัง ได้แก่ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างรับเคมีบําบัด และเบาหวาน ผู้สูงอายุที่มีอายุ 65 ปีขึ้นไป ผู้พิการทางสมองที่ช่วยเหลือตนเองไม่ได้ ผู้ที่มีโรคธาลัสซีเมีย ผู้ที่มีภูมิคุ้มกันบกพร่องและผู้ติดเชื้อ HIV ที่มีอาการ และผู้ที่มีน้ําหนักมากกว่า 100 กก. เข้ารับบริการได้ตั้งแต่บัดนี้ -31 ส.ค.64
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยสถานการณ์โควิด 19 กทม.ยังมีแนวโน้มพบผู้ติดเชื้อเพิ่มขึ้น ย้ำป้องกันตนเองตามมาตรการต่อเนื่อง
วันพุธที่ 9 กุมภาพันธ์ 2565
สธ.เผยสถานการณ์โควิด 19 กทม.ยังมีแนวโน้มพบผู้ติดเชื้อเพิ่มขึ้น ย้ําป้องกันตนเองตามมาตรการต่อเนื่อง
กระทรวงสาธารณสุขเผยสถานการณ์โควิด 19 ในพื้นที่ กทม. ยังมีแนวโน้มพบผู้ติดเชื้อสูงต่อเนื่องวันนี้มีรายงานติดเชื้อถึง 2.7 พันราย คาดว่าหลังจากนี้น่าจะเริ่มทรงตัว โดยยังไม่พบสัญญาณว่าโรคจะแสดงอาการรุนแรง ส่วนการเสียชีวิตพบลดลง
กระทรวงสาธารณสุขเผยสถานการณ์โควิด 19 ในพื้นที่ กทม. ยังมีแนวโน้มพบผู้ติดเชื้อสูงต่อเนื่องวันนี้มีรายงานติดเชื้อถึง 2.7 พันราย คาดว่าหลังจากนี้น่าจะเริ่มทรงตัว โดยยังไม่พบสัญญาณว่าโรคจะแสดงอาการรุนแรง ส่วนการเสียชีวิตพบลดลง และผู้ตรวจ ATK ผลเป็นบวกส่วนใหญ่ไม่มีอาการ แต่ยังต้องป้องกันตนเองตามมาตรการอย่างต่อเนื่อง
วันนี้ (9 กุมภาพันธ์ 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.สุทัศน์ โชตนะพันธ์ ผู้อํานวยการสถาบันป้องกันควบคุมโรคเขตเมือง (สปคม.) กรมควบคุมโรค แถลงข่าวสถานการณ์โรคโควิด 19 พื้นที่ กทม. ว่า วันนี้ กทม.มีรายงานผู้ติดเชื้อใหม่ 2,757 ราย กระจายตัวทั่วทุกเขตใน กทม. ซึ่งตั้งแต่ระลอกเดือนมกราคม 2565 ที่เป็นเชื้อสายพันธุ์โอมิครอน พบว่ามีการติดเชื้อ กระจายตัวทุกกลุ่มอายุ แต่เริ่มพบมากในกลุ่มวัยรุ่น วัยทํางาน ปัจจัยเสี่ยงคือ การสัมผัสผู้ป่วยยืนยัน การเข้าไปในพื้นที่แออัด ใช้บริการสถานที่ระบายอากาศไม่ดี เช่น ร้านอาหารกึ่งผับ เป็นต้น รวมถึงพบการกระจายในครอบครัวง่ายขึ้น
สําหรับการเสียชีวิตของผู้ป่วยระลอกเดือนมกราคม 2565 เป็นเพศหญิงและชายพอๆ กัน ส่วนใหญ่เป็นผู้สูงอายุและและมีโรคประจําตัว มีประวัติไม่ได้รับวัคซีน หรือรับวัคซีนไม่ครบ แต่พบว่าความรุนแรงของโรคลดลง เนื่องจากอัตราการเสียชีวิตลดลง รวมถึงผู้ที่ตรวจ ATK ผลเป็นบวก เข้ารับการดูแลรักษาที่บ้าน (Home Isolation) ส่วนใหญ่เป็นกลุ่มผู้ป่วยสีเขียวคือไม่มีอาการหรือมีอาการเล็กน้อย ส่วนผู้ป่วยกลุ่มสีเหลืองอาการปานกลางพบเป็นส่วนน้อย และจนถึงขณะนี้ยังไม่ค่อยพบผู้ป่วยอาการรุนแรงหรือกลุ่มสีแดง
“สัปดาห์ที่ผ่านมา สถานการณ์การติดเชื้อใน กทม. พบผู้ป่วยประมาณ 1,800-2,000 รายต่อวัน แนวโน้มจะพบผู้ป่วยสูงขึ้นแต่ไม่มาก และน่าจะเริ่มทรงตัว ปัจจัยเสี่ยงกระจายตัวทุกกลุ่มอายุ ส่วนใหญ่ติดจากการพบผู้ป่วยยืนยัน ปฏิบัติงานพื้นที่เสี่ยง แหล่งชุมชน รวมตัวทํากิจกรรม สังสรรค์ในร้านอาหารกึ่งผับบาร์ การเสียชีวิตลดลงจาก 5-10 รายต่อวัน เหลือ 1-2 รายต่อวัน ภาพรวมโรคยังไม่แสดงลักษณะว่าจะเกิดอาการรุนแรง แต่ขอย้ําให้ยังคงเข้มมาตรการป้องกันตนเอง โดยเฉพาะกลุ่มเสี่ยง คัดกรอง ATK ก่อนปฏิบัติงาน และปฏิบัติตามมาตรการ COVID Free Setting” นพ.สุทัศน์กล่าว
************************************** 9 กุมภาพันธ์ 2565
รัฐบาลไทย-ข่าวทำเนียบรัฐบาล-รมต.นร.อนุชา เชื่อมั่นผู้ตรวจกระทรวงเป็นหัวใจสำคัญขับเคลื่อนประเทศ คอยตรวจสอบ กำกับ ชี้แนะให้การทำงานเกิดประสิทธิภาพต่อประชาชน
วันพุธที่ 5 มกราคม 2565
รมต.นร.อนุชา เชื่อมั่นผู้ตรวจกระทรวงเป็นหัวใจสําคัญขับเคลื่อนประเทศ คอยตรวจสอบ กํากับ ชี้แนะให้การทํางานเกิดประสิทธิภาพต่อประชาชน
รมต.นร.อนุชา เชื่อมั่นผู้ตรวจกระทรวงเป็นหัวใจสําคัญขับเคลื่อนประเทศ คอยตรวจสอบ กํากับ ชี้แนะให้การทํางานเกิดประสิทธิภาพต่อประชาชน
วันนี้ (5 มกราคม 2565) เวลา 09.00 น. ณ ห้องสุขุมวิท แกรนด์บอลรูม ชั้น 3 โรงแรมเจดับบลิว แมริออท กรุงเทพ นายวิษณุ เครืองาม รองนายกรัฐมนตรี มอบหมายให้ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดการฝึกอบรมหลักสูตรผู้ตรวจราชการระดับกระทรวง โดยมี นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี และ นายธีรภัทร ประยูรสิทธิ ปลัดสํานักนายกรัฐมนตรี เข้าร่วม ทั้งนี้ การฝึกอบรมเป็นไปตามมาตรการของกระทรวงสาธารณสุขอย่างเคร่งครัด โดยผู้เข้าร่วมอบรมและคณะเจ้าหน้าที่ ต้องผ่านการรับวัคซีนอย่างน้อย 2 เข็ม และต้องผ่านการตรวจ ATK ก่อนเข้าร่วมกิจกรรมทุกครั้ง
สําหรับโครงการฝึกอบรมหลักสูตรผู้ตรวจราชการระดับกระทรวง ประจําปีงบประมาณ พ.ศ. 2565 เป็นโครงการร่วมกันระหว่างสํานักงานปลัดสํานักนายกรัฐมนตรี และสํานักงาน ก.พ. โดยมีวัตถุประสงค์เพื่อพัฒนาและเสริมสร้างความรู้ ทักษะ และสมรรถนะที่จําเป็นสําหรับงานตรวจราชการให้แก่ผู้ตรวจราชการระดับกระทรวง เพื่อเป็นการเตรียมความพร้อมตลอดจนเพิ่มพูนศักยภาพในการปฏิบัติงานของผู้ตรวจราชการในการขับเคลื่อนยุทธศาสตร์ชาติ ตามแผนปฏิรูปประเทศ โดยมุ่งเน้นการตรวจราชการในเชิงรุก และทันต่อสภาวการณ์ที่เปลี่ยนแปลงในปัจจุบัน โดยในครั้งนี้ มีผู้ที่ผ่านการพิจารณาคัดเลือกให้เข้าร่วมโครงการ จํานวน 30 คน จาก 14 หน่วยงาน
รัฐมนตรีประจําสํานักนายกรัฐมนตรี กล่าวว่า ผู้ตรวจราชการกระทรวงเป็นหัวใจสําคัญในการขับเคลื่อนประเทศชาติ รวมถึงคอยตรวจสอบ แนะนํา ชี้แจงนโยบายและการปฏิบัติงานของหน่วยงานและเจ้าหน้าที่ ติดตามความก้าวหน้า ความสําเร็จ ปัญหาอุปสรรค พร้อมทั้งคุณภาพงานและการปฏิบัติงานของหน่วยงานและเจ้าหน้าที่ให้ถูกต้องมีประสิทธิภาพ คาดหวังให้การฝึกอบรมครั้งนี้ช่วยเตรียมความพร้อมให้ผู้เข้ารับการอบรมในฐานะผู้ตรวจราชการระดับกระทรวงมีความชํานาญอย่างลึกซึ้งถึงบทบาทหน้าที่ และประสานการทํางานได้อย่างมีประสิทธิภาพผ่านเครือข่ายการอบรม ช่วยเติมเต็มการทํางานร่วมกัน และเป็นกําลังสําคัญในการขับเคลื่อนประเทศตามยุทธศาสตร์ชาติ และร่วมผลักดันการปฏิบัติงานตามนโยบายรัฐบาล แก้ไขปัญหาความเดือดร้อนให้ประชาชนทุกพื้นที่ได้อย่างรวดเร็ว
รัฐบาลไทย-ข่าวทำเนียบรัฐบาล-ดีอีเอสเตือนอย่าหลงเชื่อข่าวปลอม กดตกลงข้อความในไลน์จะโดนแฮกข้อมูลทันที
วันอังคารที่ 12 เมษายน 2565
ดีอีเอสเตือนอย่าหลงเชื่อข่าวปลอม กดตกลงข้อความในไลน์จะโดนแฮกข้อมูลทันที
ดีอีเอสเตือนอย่าหลงเชื่อข่าวปลอม กดตกลงข้อความในไลน์จะโดนแฮกข้อมูลทันที
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า
ตามที่มีการเผยแพร่ข้อมูลในสื่อสังคมออนไลน์ต่างๆเกี่ยวกับประเด็นเรื่องกดตกลงข้อความในไลน์จะโดนแฮกข้อมูลทันทีทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานคณะกรรมการการรักษาความมั่นคงปลอดภัยไซเบอร์แห่งชาติกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
จากกรณีที่มีการโพสต์เฟซบุ๊กโดยระบุว่าเจอแบบนี้ให้ออกจากหน้าจอนี้หรือปิดโทรศัพท์เลยแล้วค่อยเปิดใหม่อย่ากดตกลงเพราะจะโดนแฮกทันทีทางสํานักงานคณะกรรมการการรักษาความมั่นคงปลอดภัยไซเบอร์แห่งชาติกระทรวงดิจิทัลเพื่อเศรษฐกิจและสังคมได้ตรวจสอบข้อมูลกับทางLine Thailand-Officialแล้วพบว่าปัญหาข้อความแชทหรือเพื่อนหายไปเป็นปัญหาที่เกิดจากไลน์สําหรับระบบiOSซึ่งเมื่ออัปเดตระบบปฏิบัติการหรือแอปพลิเคชันในกรณีที่พบข้อความแจ้งเตือนกรุณาเลือกที่“ตกลง”ทั้งนี้การดําเนินการกู้คืนรายการเพื่อนและประวัติการแชทข้อความแชทบางส่วนอาจไม่สามารถกู้กลับคืนมาได้และประวัติการแชทที่ท่านกู้คืนไม่สําเร็จหรือทีมงานก็ไม่สามารถกู้กลับมาได้เช่นกันขอแนะนําให้สํารองข้อมูลประวัติการแชทอย่างสม่ําเสมอ
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆทั้งนี้เพื่อให้ประชาชนได้รับข้อมูลข่าวสารเกี่ยวกับสํานักงานคณะกรรมการการรักษาความมั่นคงปลอดภัยไซเบอร์แห่งชาติกระทรวงดิจิทัลเพื่อเศรษฐกิจและสังคมสามารถสอบถามโทร02-141-6747
**************
รัฐบาลไทย-ข่าวทำเนียบรัฐบาล-การรถไฟแห่งประเทศไทย​ ร่วมมือผู้ประกอบการโลจิสติกส์ จัดเดินขบวนรถขนส่งสินค้าเพื่อส่งเสริมการขนส่งทางรถไฟ
วันอังคารที่ 22 มีนาคม 2565
การรถไฟแห่งประเทศไทย​ ร่วมมือผู้ประกอบการโลจิสติกส์ จัดเดินขบวนรถขนส่งสินค้าเพื่อส่งเสริมการขนส่งทางรถไฟ
ช่วยลด ต้นทุนค่าขนส่ง และภาระค่าครองชีพแก่ประชาชน
วันนี้ (22 มีนาคม 2565) นายฐากูร อินทรชม ผู้อํานวยการฝ่ายปฏิบัติการเดินรถ การรถไฟแห่งประเทศไทย (รฟท.) กระทรวงคมนาคม ได้เป็นตัวแทนของนายนิรุฒ มณีพันธ์ ผู้ว่าการรถไฟแห่งประเทศไทย ทําพิธีเปิดการทดลองขนส่งสินค้าทางรถไฟ ระหว่างรฟท. กับ บริษัท ไทยเรลโลจิสติกส์ จํากัด และบริษัทบุญซัพพลายเชน จํากัด ณ ที่หยุดรถศรีสําราญ อําเภอสองพี่น้อง จังหวัดสุพรรณบุรี เพื่อเป็นการส่งเสริมการขนส่งสินค้าทางรางจากโรงงานผลิต ไปยังศูนย์กระจายสินค้าผ่านเส้นทางรถไฟสายใต้
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย เปิดเผยว่า ที่ผ่านมา นายนิรุฒ มณีพันธ์ ผู้ว่าการรถไฟแห่งประเทศไทย ได้ให้ความสําคัญในการสนับสนุนการขนส่งสินค้าทางรถไฟ ซึ่งสอดคล้องกับนโยบายของกระทรวงคมนาคมในการพัฒนาระบบรางให้เป็นหนึ่งในโครงสร้างพื้นฐานด้านการคมนาคมขนส่งของประเทศ เนื่องจากการขนส่งสินค้าทางรางถือเป็นระบบโลจิสติกส์ที่มีประสิทธิภาพ ต้นทุนต่ํา ประหยัดพลังงาน และมีความคุ้มค่า สามารถขนส่งได้ครั้งละจํานวนมากกว่าทางถนนหลายเท่าตัว อีกทั้งยังเป็นช่องทางในการช่วยเพิ่มรายได้แก่รฟท.อีกทางหนึ่งด้วย
สําหรับความร่วมมือกับกลุ่มบริษัทพันธมิตรทางการค้า เพื่อทดลองเปิดเดินขบวนรถสินค้าครั้งนี้ ถือเป็นอีกก้าวสําคัญที่จะนําไปสู่การสนับสนุนการเปลี่ยนถ่ายการขนส่งสินค้าจากถนนมาสู่ระบบราง โดยมีบริษัท ไทยเรล โลจิสติกส์ จํากัด ผู้ขนส่งผลิตภัณฑ์ในเครือบริษัท บุญรอดบริวเวอรี่ จํากัด (ผลิตภัณฑ์ตราสิงห์) นําร่องขนส่งสินค้าบนแคร่แบบเปลือยจํานวน 10 แคร่ และบริษัท เอก - ชัย ดิสทริบิวชั่น ซิสเทม จํากัด (ห้างโมเดิร์นเทรด โลตัส) ขนส่งสินค้าอุปโภคบริโภค ด้วยตู้สินค้าประเภทคอนเทนเนอร์อีก 10 แคร่ ซึ่งในการเดินขบวนนี้ รฟท. จะมีการทดสอบกระบวนการจัดการขนส่ง วิเคราะห์ต้นทุนการขนส่ง รวมถึงวิธีการบรรจุภัณฑ์ เพื่อนํามาเพิ่มประสิทธิภาพการให้บริการขนส่งสินค้าอุปโภคบริโภคในครั้งต่อไป“แม้ปัจจุบันสัดส่วนการขนส่งสินค้า ส่วนใหญ่ของประเทศจะเป็นการขนส่งทางถนนด้วยรถบรรทุกถึง 81% และการขนส่งทางรางยังมีสัดส่วนเพียง 1.9% แต่ รฟท. เชื่อมั่นว่า การขนส่งสินค้าทางรางมีโอกาสขยายตัวได้มากในอนาคต โดยมีปัจจัยสนับสนุน เช่น ราคาน้ํามันเชื้อเพลิงที่ปรับตัวสูง ทําให้ต้นทุนค่าขนส่งทางถนนเพิ่ม การขนส่งทางรางจึงเป็นทางเลือกที่ช่วยลดต้นทุนค่าขนส่งได้ ประกอบกับรัฐบาล กระทรวงคมนาคม และ รฟท. มีการลงทุนโครงการก่อสร้างรถไฟทางคู่ เส้นทางรถไฟสายใหม่ รวมถึงมีการจัดหาหัวรถจักรรุ่นใหม่ ซึ่งจะเชื่อมโยงเครือข่ายการขนส่งให้กว้างขึ้น ทําให้บริษัทขนส่งต่าง ๆ มีความเชื่อมั่นต่อการขนส่งสินค้าทางราง เห็นได้จากมีลูกค้าสนใจติดต่อเข้ามาเปลี่ยนโหมดมาใช้บริการขนส่งทางรถไฟอย่างต่อเนื่อง”
ท้ายนี้รฟท. มีความมุ่งมั่นที่จะพัฒนาโครงข่ายและเพิ่มประสิทธิภาพการขนส่งทางราง เพื่อเชื่อมโยงการคมนาคมขนส่งผู้โดยสารและสินค้าอย่างต่อเนื่อง พร้อมทั้งเปิดให้บริการขนส่งสินค้าหลายประเภทในหลายเส้นทาง ทั้งภายในประเทศและระหว่างประเทศ เพื่อเป็นทางเลือกในการแก้ไขปัญหาจราจร การประหยัดเชื้อเพลิงการลดมลพิษ ช่วยเพิ่มประสิทธิภาพการขนส่งของไทยให้สามารถแข่งขันทัดเทียมกับอาณาประเทศ และก้าวไปสู่การเป็นศูนย์กลางโลจิสติกส์ของภูมิภาคได้ในอนาคตอันใกล้
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดำเนินการตามนโยบายของรัฐ ครั้งที่ ๒/๒๕๖๕
วันพุธที่ 20 เมษายน 2565
กระทรวงยุติธรรม ประชุมคณะทํางานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ ครั้งที่ ๒/๒๕๖๕
กระทรวงยุติธรรม โดยกรมคุ้มครองสิทธิและเสรีภาพ ประชุมคณะทํางานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ ครั้งที่ ๒/๒๕๖๕
ในวันพุธที่ ๒๐ เมษายน ๒๕๖๕ เวลา ๑๓.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะทํางานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ ครั้งที่ ๒/๒๕๖๕ โดยมี นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม นางสุจิตรา แก้วไกร รองอธิบดีกรมคุ้มครองสิทธิและเสรีภาพ และนางสาวจรวยพร สุขสุทิตย์ หัวหน้ากลุ่มกฎหมาย ในฐานะคณะทํางานและผู้ช่วยเลขานุการ และคณะทํางานฯ เข้าร่วมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม
สําหรับการประชุมในครั้งนี้ ที่ประชุมได้รับทราบรายงานข้อมูลสถิติคดีเกี่ยวกับทรัพยากรธรรมชาติและสิ่งแวดล้อม รายงานผลการประชุมกลุ่มย่อย (Focus group) หน่วยงานที่เกี่ยวข้องกับการศึกษาร่างกฎหมายว่าด้วยการนิรโทษกรรมแก่ราษฎรฯ ครั้งที่ ๑/๒๕๖๕ เมื่อวันที่ ๒๔ มีนาคม ๒๕๖๕ รวมทั้ง พิจารณาร่างกฎหมายว่าด้วยการนิรโทษกรรมแก่ราษฎรฯ พ.ศ. .... มีมติเห็นควรกําหนดฐานความผิด กําหนดกรอบระยะเวลาในการนิรโทษกรรม และระบุตัวบุคคลที่จะได้รับการนิรโทษกรรม พร้อมทั้งแต่งตั้งคณะทํางานกลั่นกรองดังกล่าว เพื่อความละเอียดรอบคอบ และรายงานความคืบหน้าต่อคณะทํางานศึกษาร่างกฎหมายว่าด้วยการนิรโทษกรรมแก่ราษฎรฯ ให้ทราบต่อไป
รัฐบาลไทย-ข่าวทำเนียบรัฐบาล-สธ. ยืนยัน ขณะนี้ยังไม่พบโควิดสายพันธุ์ "โอไมครอน" ในไทย
วันจันทร์ที่ 29 พฤศจิกายน 2564
สธ. ยืนยัน ขณะนี้ยังไม่พบโควิดสายพันธุ์ "โอไมครอน" ในไทย
.....
กรมวิทยาศาสตร์การแพทย์ เผยถึงกรณีเชื้อโควิด-19 กลายพันธุ์ สายพันธุ์ใหม่ B.1.1.529 ที่องค์การอนามัยโลก (WHO) ให้ชื่อว่า โอไมครอน (Omicron) พบเมื่อกลางเดือน พ.ย. ที่ผ่านมา เป็นสายพันธุ์ที่น่าห่วงกังวล ขณะนี้ WHO ขอความร่วมมือทุกประเทศช่วยกันตรวจสายพันธุ์นี้ เพื่อทราบข้อมูลสถานการณ์การระบาดอย่างใกล้ชิด
.
ยืนยันว่า จากระบบการเฝ้าระวังสายพันธุ์ทางห้องปฏิบัติการฯ ยังไม่พบสายพันธุ์โอไมครอน (Omicron) ในประเทศไทย ส่วนใหญ่เป็นสายพันธุ์เดลตาส่วนอัลฟา ฃและเบตาพบบ้างเล็กน้อย
.
สําหรับการตรวจไวรัสสายพันธุ์นี้ด้วยวิธีมาตรฐาน RT-PCR หรือการคัดกรองด้วย ATK ยังตรวจได้เหมือนสายพันธุ์อื่น
.
ขณะเดียวกัน กระทรวงสาธารณสุขได้ประสานกับ รพ. ที่เป็นคู่สัญญาของ ASQ ว่าเมื่อตรวจพบเชื้อโควิด-19 จากตัวอย่างของผู้เดินทางเข้าประเทศ ให้ส่งตัวอย่างมาตรวจสายพันธุ์ที่กรมวิทยาศาสตร์การแพทย์ทุกราย เพื่อตรวจสอบและเฝ้าระวังอย่างใกล้ชิด
.
ส่วนข้อควรปฏิบัติของประชาชน ยังจําเป็นต้องป้องกันตนเองอย่างต่อเนื่อง เว้นระยะห่าง สวมหน้ากากอนามัย ล้างมือ เมื่อมีอาการสงสัยให้รีบตรวจหาเชื้อ และที่สําคัญประชาชนที่ยังไม่ได้รับการฉีดวัคซีนป้องกันโรคโควิด-19 ควรเข้ารับการฉีดวัคซีน เพื่อสร้างภูมิคุ้มกันหมู่ในเกิดขึ้นโดยเร็ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ” ตรวจเยี่ยมศูนย์ไทยคมก่อนโอนทรัพย์สินสัมปทานสู่เอ็นที 11 ก.ย.นี้
วันศุกร์ที่ 10 กันยายน 2564
“ชัยวุฒิ” ตรวจเยี่ยมศูนย์ไทยคมก่อนโอนทรัพย์สินสัมปทานสู่เอ็นที 11 ก.ย.นี้
“ชัยวุฒิ” ตรวจเยี่ยมศูนย์ไทยคมก่อนโอนทรัพย์สินสัมปทานสู่เอ็นที 11 ก.ย.นี้
“ชัยวุฒิ”รมว.ดีอีเอสเยี่ยมชมความพร้อมในการปฏิบัติการควบคุมดาวเทียมของNTที่สถานีดาวเทียมไทยคมก่อนโอนทรัพย์สินจากสัมปทานสู่การบริหารจัดการของรัฐอย่างเป็นทางการวันที่11ก.ย.นี้ประสานงานลูกค้าไทยคมแล้วชูความพร้อมให้บริการต่อเนื่องโดยไม่สะดุด
วันนี้(9ก.ย. 2564)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมคณะได้เข้าเยี่ยมชมความพร้อมในการปฏิบัติการควบคุมดาวเทียมของบริษัทโทรคมนาคมแห่งชาติจํากัด(มหาชน)หรือNTณสถานีดาวเทียมไทยคมจังหวัดนนทบุรีโดยมีนาวาอากาศเอกสมศักดิ์ขาวสุวรรณ์รักษาการกรรมการผู้จัดการใหญ่NTกล่าวสรุปเรื่องการเตรียมความพร้อมในการเข้าเป็นผู้บริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัญญาดําเนินกิจการดาวเทียมสื่อสารภายในประเทศ
นายชัยวุฒิกล่าวว่าที่ผ่านมากระทรวงฯและNTได้มีการเตรียมการและดําเนินการร่วมกันมาโดยตลอดรวมทั้งได้ประสานงานกับหน่วยงานที่เกี่ยวข้องอย่างใกล้ชิดโดยเฉพาะการขอใบอนุญาตต่างๆเพื่อให้NTสามารถให้บริการได้อย่างต่อเนื่องนอกจากนี้NTได้ประสานงานกับผู้ใช้บริการวงจรดาวเทียมแล้วซึ่งภายหลัง10ก.ย. 64 จะสามารถให้บริการลูกค้าได้อย่างต่อเนื่องแน่นอน
“ยืนยันว่าการให้NTมาเป็นผู้บริหารจัดการทรัพย์สินในส่วนนี้ได้ดําเนินการด้วยความโปร่งใสคํานึงถึงผลประโยชน์ของรัฐและประชาชนเป็นหลักรวมทั้งผู้ใช้บริการจะสามารถได้ใช้บริการได้อย่างต่อเนื่องและภาครัฐได้ประโยชน์โดยสามารถเสริมสร้างศักยภาพให้ภาครัฐมีโครงสร้างพื้นฐานสร้างความมั่นคงด้านการสื่อสารผ่านดาวเทียมสร้างโอกาสให้บุคลากรภาครัฐมีความรู้และความสามารถในการควบคุมดาวเทียมรวมถึงสามารถให้บริการแก่หน่วยงานภาครัฐเพื่อใช้งานวงโคจรดาวเทียมโดยไม่เสียค่าใช้จ่าย”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ส่งเสริมประชาชนสร้างอาชีพ กระทรวงแรงงาน เดินหน้าแนะนำอาชีพอิสระประชาชนสร้างอาชีพ ลงทุนน้อย ทำง่าย รายได้ดี รองรับโควิด-19
วันพฤหัสบดีที่ 5 พฤษภาคม 2565
โฆษกรัฐบาลเผย “นายกฯ” ส่งเสริมประชาชนสร้างอาชีพ กระทรวงแรงงาน เดินหน้าแนะนําอาชีพอิสระประชาชนสร้างอาชีพ ลงทุนน้อย ทําง่าย รายได้ดี รองรับโควิด-19
โฆษกรัฐบาลเผย “นายกฯ” ส่งเสริมประชาชนสร้างอาชีพ กระทรวงแรงงาน เดินหน้าแนะนําอาชีพอิสระประชาชนสร้างอาชีพ ลงทุนน้อย ทําง่าย รายได้ดี รองรับโควิด-19
(วันนี้ 5 พ.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการส่งเสริมต่อยอดการประกอบอาชีพ เพื่อให้ประชาชนมีงานทํา มีรายได้ มีคุณภาพชีวิตที่ดี โดยเฉพาะในสถานการณ์การแพร่ระบาดของโควิด – 19 ที่ประชาชนบางส่วนมีรายได้ลดลงจากการปรับลดชั่วโมงทํางาน หรือว่างงานชั่วคราว โดยล่าสุดกระทรวงแรงงาน โดยกรมการจัดหางานได้ดําเนินการจัดทําข้อมูลอาชีพอิสระเพื่อเป็นทางเลือกให้กับประชาชน แบ่งเป็น 10 หมวดหมู่ จํานวน 199 อาชีพ ซึ่งเป็นอาชีพที่ทําได้ง่าย รายได้ดี เพื่อให้ประชาชนใช้เป็นทางเลือกในหารประกอบอาชีพ
โฆษกประจําสํานักนายกรัฐมนตรี กล่าวต่อไปว่า ข้อมูลและคลิปสาธิตอาชีพ โดย 10 ประเภทอาชีพอิสระ ได้แก่ 1) ประเภทการขายและการให้บริการ อาทิ ดูแลผู้สูงอายุ แอดมินเพจ/ดูแลร้านค้าออนไลน์ 2) ประเภทการใช้เทคนิคและความรู้เฉพาะด้าน อาทิ รับทําโมเดล 3 มิติ รับตัดต่อวีดิโอ รับสร้าง/ตอบแบบสอบถาม 3) ประเภทการออกแบบ อาทิ รับออกแบบโลโก้ รับทํา sticker Line รับออกแบบและวาดภาพประกอบ Map Designer 4) ประเภทการสอน อาทิ สอนภาษา รับสอนโหราศาสตร์ สอนลงทุน/เล่นหุ้น 5) ประเภทงานประดิษฐ์ หัตถกรรม และภูมิปัญญา อาทิ ทําน้ําปรุง ทําแป้งพวง เสื้อมัดย้อม ทํากําไลหินนําโชค 6) ประเภทการตัด – เย็บ อาทิ รับซ่อมตุ๊กตา เย็บเสื้อผ้าสุนัข รับตัด-เย็บ/แก้ไขเสื้อผ้า 7) ประเภทการทําอาหาร อาทิ ชิฟฟ่อนมะพร้าวอ่อน วุ้นข้าวเหนียวมะม่วง คาราเมลคอนเฟลก น้ําผลไม้สกัดเย็น 8) ประเภทการให้คําปรึกษา อาทิ ที่ปรึกษาทางกฎหมาย รับวางแผนการเดินทาง 9) ประเภทการเขียนและรีวิว อาทิ นักเขียน รับรีวิวอาหาร รับโปรโมทสินค้า รับเขียนบทความ และ 10) ประเภทการเกษตรและเลี้ยงสัตว์ อาทิ เลี้ยงจิ้งหรีด เพาะเห็ดนางฟ้า ปลูกข้าวโพดอ่อน เลี้ยงกบฮอร์นฟรอก ปลูกกล้วยไม้ เลี้ยงด้วงสาคู ทั้งนี้ ผู้ที่สนใจสามารถเข้าชมได้ที่เว็บไซต์กองส่งเสริมการมีงานทํา กรมการจัดหางาน www.doe.go.th/vgnew เลือกหัวข้อ “อาชีพอิสระ 2022”
“ที่ผ่านมา รัฐบาลก็ได้ออกมาตรการแบ่งเบาภาระค่าใช้จ่ายให้ประชาชน เพื่อช่วยบรรเทาปัญหาเรื่องรายได้ แต่ขณะนี้เศรษฐกิจเริ่มเข้าสู่ภาวะที่ดีขึ้น รายรับของประชาชนเริ่มกลับมา นายกรัฐมนตรีได้เน้นให้หน่วยงานที่เกี่ยวข้องส่งเสริมให้ประชาชนเข้าไปสู่การสร้างงานสร้างอาชีพ เพื่อทําให้ประชาชนกลับมามีรายได้เพิ่มขึ้นได้เองด้วยต่อไป” โฆษกประจําสํานักนายกรัฐมนตรี กล่าว
................................
รัฐบาลไทย-ข่าวทำเนียบรัฐบาล-​นายกรัฐมนตรีกล่าวคำปราศรัยเนื่องในโอกาส “วันศิลปินแห่งชาติ” ประจำปี 2565 ชื่นชมศิลปินทุกแขนง ขอทุกคนร่วมส่งเสริม สืบสาน ทำนุบำรุงศิลปวัฒนธรรมของชาติให้เจริญรุ่งเรือง
วันพฤหัสบดีที่ 24 กุมภาพันธ์ 2565
​นายกรัฐมนตรีกล่าวคําปราศรัยเนื่องในโอกาส “วันศิลปินแห่งชาติ” ประจําปี 2565 ชื่นชมศิลปินทุกแขนง ขอทุกคนร่วมส่งเสริม สืบสาน ทํานุบํารุงศิลปวัฒนธรรมของชาติให้เจริญรุ่งเรือง
​นายกรัฐมนตรีกล่าวคําปราศรัยเนื่องในโอกาส “วันศิลปินแห่งชาติ” ประจําปี 2565 ชื่นชมศิลปินทุกแขนง ขอทุกคนร่วมส่งเสริม สืบสาน ทํานุบํารุงศิลปวัฒนธรรมของชาติให้เจริญรุ่งเรือง
วันนี้ (24 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวคําปราศรัยเนื่องในโอกาส “วันศิลปินแห่งชาติ” ประจําปี 2565 เผยแพร่ทางสถานีวิทยุกระจายเสียงแห่งประเทศไทย สถานีวิทยุโทรทัศน์แห่งประเทศไทย และสถานีวิทยุโทรทัศน์ช่อง 9 MCOT HD สรุปสาระสําคัญ ดังนี้
นายกรัฐมนตรี กล่าวในนามของรัฐบาลขอส่งความระลึกถึงและความปรารถนาดีให้ศิลปินแห่งชาติ ตลอดจนศิลปินทุกแขนง และผู้เกี่ยวข้องกับงานด้านศิลปวัฒนธรรมทุกคน ที่มีส่วนสําคัญในการส่งเสริม สืบสาน ทํานุบํารุงศิลปวัฒนธรรมของชาติให้มีความเจริญรุ่งเรืองตลอดมา รวมทั้งขอยกย่องเชิดชูเกียรติเหล่าศิลปินแห่งชาติทุกแขนง ซึ่งถือเป็นครูของแผ่นดิน เป็นปูชนียบุคคลที่ได้อุทิศตน สร้างสรรค์ผลงานศิลปะอันทรงคุณค่า เพื่อสานต่อมรดกภูมิปัญญาทางวัฒนธรรมให้ดํารงอยู่ เป็นสมบัติอันล้ําค่าของแผ่นดิน และความภาคภูมิใจของลูกหลานไทย
ทั้งนี้ รัฐบาลได้ประกาศให้วันที่ 24 กุมภาพันธ์ ซึ่งเป็นวันคล้ายวันพระบรมราชสมภพ พระบาทสมเด็จพระพุทธเลิศหล้านภาลัย รัชกาลที่ 2 เป็น “วันศิลปินแห่งชาติ” เพื่อน้อมสํานึกในพระมหากรุณาธิคุณ ที่ทรงมีคุณูปการต่องานศิลปวัฒนธรรมของชาติ ทั้งด้านกวีนิพนธ์ ด้านดนตรี และด้านประติมากรรมด้วยพระราชปรารถนาให้ศิลปะของไทยดํารงอยู่เป็นศิลป์แห่งแผ่นดินอย่างสง่างาม
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. ผ่าน ร่างพระราชบัญญัติงบประมาณรายจ่ายประจำปีงบประมาณ พ.ศ. 2566 วงเงิน 3,185,000 ล้านบาท
วันอังคารที่ 17 พฤษภาคม 2565
ครม. ผ่าน ร่างพระราชบัญญัติงบประมาณรายจ่ายประจําปีงบประมาณ  พ.ศ. 2566 วงเงิน  3,185,000 ล้านบาท
ครม. ผ่าน ร่างพระราชบัญญัติงบประมาณรายจ่ายประจําปีงบประมาณ  พ.ศ. 2566 วงเงิน  3,185,000 ล้านบาท
วันที่ 17 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบร่างพระราชบัญญัติงบประมาณรายจ่ายประจําปีงบประมาณ พ.ศ. 2566 วงเงิน 3,185,000 ล้านบาท แบ่งเป็น รายจ่ายงบกลาง 590,470.0ล้านบาท รายจ่ายของหน่วยรับงบประมาณ 1,090,329.6 ล้านบาท รายจ่ายบูรณาการ 218,477.7 ล้านบาท รายจ่ายบุคลากร 772,119.1 ล้านบาท รายจ่ายสําหรับทุนหมุนเวียน 206,985.6 ล้านบาท และรายจ่ายเพื่อการชําระหนี้ภาครัฐ 306,618.0 ล้านบาท
โอกาสนี้ คณะรัฐมนตรียังเห็นชอบการแต่งตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 จํานวน 64 คน ประกอบด้วยกรรมาธิการ ฯ ที่คณะรัฐมนตรีเสนอชื่อ 16 คน ประกอบด้วยข้าราชการการเมืองและข้าราชการประจํา ซึ่งไม่เกินหนึ่งในสี่ของจํานวนคณะกรรมาธิการวิสามัญ ฯ โดยที่ระบุไว้แล้ว จํานวน 4 คน ได้แก่ รัฐมนตรีว่าการกระทรวงการคลัง รัฐมนตรีช่วยว่าการกระทรวงการคลัง ปลัดกระทรวงการคลัง และผู้อํานวยการสํานักงบประมาณ สําหรับกรรมาธิการ ฯ ในสัดส่วนพรรคการเมือง จํานวน 48 คน แบ่งเป็นส.ส. ฝ่ายรัฐบาล จํานวน 27 คนและ ส.ส. ฝ่ายค้านจํานวน 21 คน ที่ผ่านการคัดเลือกตามกระบวนการของฝ่ายนิติบัญญัติ ต่อไป
รัฐบาลไทย-ข่าวทำเนียบรัฐบาล-กรมทางหลวงชนบทสร้างถนนสาย มห.3019 จังหวัดมุกดาหาร เชื่อมสะพานมิตรภาพไทย - ลาว แห่งที่ 2 มุ่งรองรับการขยายตัวของเมือง เพิ่มศักยภาพด้านการขนส่ง สนับสนุนเขตเศรษฐกิจพิเศษชายแดน
วันพฤหัสบดีที่ 16 มิถุนายน 2565
กรมทางหลวงชนบทสร้างถนนสาย มห.3019 จังหวัดมุกดาหาร เชื่อมสะพานมิตรภาพไทย - ลาว แห่งที่ 2 มุ่งรองรับการขยายตัวของเมือง เพิ่มศักยภาพด้านการขนส่ง สนับสนุนเขตเศรษฐกิจพิเศษชายแดน
...
กรมทางหลวงชนบทสร้างถนนสาย มห.3019 จังหวัดมุกดาหาร เชื่อมสะพานมิตรภาพไทย - ลาว แห่งที่ 2 มุ่งรองรับการขยายตัวของเมือง เพิ่มศักยภาพด้านการขนส่ง สนับสนุนเขตเศรษฐกิจพิเศษชายแดน (SEZ) ตามนโยบายของรัฐมนตรีว่าการกระทรวงคมนาคม คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนทางหลวงชนบทสาย มห.3019 แยกทางหลวงแผ่นดินหมายเลข 212 ถึง บ้านบางทรายใหญ่ อําเภอเมือง จังหวัดมุกดาหาร ซึ่งปัจจุบันผลงานการก่อสร้างมีความคืบหน้าไปแล้วกว่าร้อยละ 10 ขณะนี้อยู่ระหว่างขั้นตอนงานก่อสร้างระบบระบายน้ํา งานดินถมคันทาง งานชั้นโครงสร้างทาง และงานเทผิวจราจรคอนกรีตเสริมเหล็กโดยคาดว่าจะก่อสร้างเสร็จสมบูรณ์ในช่วงต้นปี 2567
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านงานทาง เพิ่มขีดความสามารถในด้านการขนส่ง รองรับการขยายตัวของเมือง ส่งเสริมทั้งด้านการค้า การท่องเที่ยว การพัฒนาจังหวัดที่อยู่ใกล้กับบริเวณเขตชายแดนติดกับประเทศเพื่อนบ้าน รวมถึงเป็นการสนับสนุนเขตเศรษฐกิจชายแดน (Special Economic Zone : SEZ) ทช. จึงได้ดําเนินการก่อสร้างถนนทางหลวงชนบทสาย มห.3019 ระยะทางรวม 14.211 กิโลเมตร ใช้งบประมาณในการก่อสร้างรวม 804.159 ล้านบาท มีจุดเริ่มต้นโครงการบริเวณทางหลวงแผ่นดินหมายเลข 12 (กม. ที่ 781+000) และไปสิ้นสุดโครงการ ที่บริเวณทางหลวงแผ่นดินหมายเลข 212 (กม. ที่ 414+262) ซึ่งใน 4 กิโลเมตรแรกของโครงการจะดําเนินการขยายถนนทางหลวงชนบทสาย มห.3019 จากเดิม จาก 2 ช่องจราจร เป็นถนนขนาด 4 ช่องจราจร จากนั้นในส่วนที่เหลือจะดําเนินการก่อสร้างถนนใหม่ทั้งหมดจนไปถึงจุดสิ้นสุดโครงการเชื่อมกับสะพานมิตรภาพไทย - ลาว แห่งที่ 2 โดยก่อสร้างเป็นถนนผิวจราจรแบบคอนกรีตเสริมเหล็ก ขนาด 4 ช่องจราจร ไป - กลับ มีไหล่ทาง พร้อมสะพานคอนกรีตเสริมเหล็ก จํานวน 4 แห่ง ติดตั้งไฟฟ้าแสงสว่าง เครื่องหมายจราจรและสิ่งอํานวยความปลอดภัย
เมื่อโครงการดังกล่าวก่อสร้างเสร็จสมบูรณ์ นอกจากจะเป็นเส้นทางสนับสนุน SEZ รองรับการเจริญเติบโตของเมืองมุกดาหารในอนาคตแล้ว ยังเป็นเส้นทางที่ช่วยเพิ่มศักยภาพการขนส่งระหว่างนิคมอุตสาหกรรมกับสะพานมิตรภาพไทย - ลาว แห่งที่ 2 สู่ สปป.ลาว รวมทั้งยังช่วยแก้ไขปัญหาการจราจรที่ติดขัดในตัวเมืองให้ประชาชนเดินทางได้อย่างสะดวก รวดเร็วและปลอดภัยอย่างยั่งยืนอีกด้วย
รัฐบาลไทย-ข่าวทำเนียบรัฐบาล-“คลัง” เผยยอดใช้จ่ายการใช้สิทธิผ่าน 3 โครงการรัฐ วันแรกคึกคักกว่า 1,132 ล้านบาท
วันพุธที่ 2 กุมภาพันธ์ 2565
“คลัง” เผยยอดใช้จ่ายการใช้สิทธิผ่าน 3 โครงการรัฐ วันแรกคึกคักกว่า 1,132 ล้านบาท
.....
นายพรชัย ฐีระเวช โฆษกกระทรวงการคลัง เผยถึงมาตรการลดภาระค่าครองชีพและฟื้นฟูเศรษฐกิจจากผลกระทบของโรคโควิด-19 ของรัฐ ผ่านโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ที่เปิดให้ประชาชนใช้จ่ายวันแรก (1 ก.พ. 65) พบว่า ณ เวลา 16.00 น. มีผู้ใช้สิทธิทุกโครงการรวม 5.44 ล้านราย และมียอดใช้จ่ายรวม ทั้งหมด 1,132.44 ล้านบาท
.
โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิ 2.89 ล้านราย มียอดใช้จ่ายรวม 573.54 ล้านบาท
โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิ 1.47 แสนราย มียอดใช้จ่ายรวม 57.66 ล้านบาท
โครงการคนละครึ่ง ระยะที่ 4 มีผู้ใช้สิทธิจํานวน 2.4 ล้านราย มียอดใช้จ่ายรวม 501.24 ล้านบาท มีผู้กดยืนยันสิทธิเข้าร่วมโครงการแล้ว 16.93 ล้านคน
.
ผู้เคยได้รับสิทธิโครงการคนละครึ่ง ระยะที่ 3 สามารถกดยืนยันสิทธิเข้าร่วมโครงการฯ ได้ ผ่านแอปฯ เป๋าตัง และสามารถเริ่มใช้จ่ายได้ทันทีหลังการกดยืนยันสิทธิเรียบร้อยแล้ว
.
ส่วนผู้ที่ยังไม่เคยเข้าร่วมโครงการฯ สามารถลงทะเบียนได้ผ่านแอปเป๋าตัง หรือที่เว็บไซต์ www. คนละครึ่ง .com ได้ตั้งแต่วันที่ 10 ก.พ. 65 จนกว่าจะครบ 1 ล้านสิทธิ และเริ่มใช้จ่ายได้ 17 ก.พ. 65 ซึ่งทั้ง 3 โครงการสามารถใช้จ่ายได้จนถึงวันที่ 30 เม.ย. 65
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เผยสัปดาห์ล่าสุดศูนย์ต่อต้านข่าวปลอมพบข่าวโควิดที่ต้องตรวจสอบ 21 เรื่อง
วันอาทิตย์ที่ 23 มกราคม 2565
ดีอีเอส  เผยสัปดาห์ล่าสุดศูนย์ต่อต้านข่าวปลอมพบข่าวโควิดที่ต้องตรวจสอบ 21 เรื่อง
ดีอีเอส  เผยสัปดาห์ล่าสุดศูนย์ต่อต้านข่าวปลอมพบข่าวโควิดที่ต้องตรวจสอบ 21 เรื่อง
“นพวรรณ”โฆษกดีอีเอสฝ่ายการเมืองสรุปสถานการณ์ข่าวปลอมรายสัปดาห์ล่าสุดพบประเด็นโควิดติดโผ21เรื่องจากจํานวนข่าว116เรื่องที่ต้องดําเนินการตรวจสอบ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 14-20ม.ค. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,540,617ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน231ข้อความรวมเรื่องที่ต้องดําเนินการตรวจสอบ116เรื่องโดยเป็นข่าวเกี่ยวกับโควิด21เรื่อง
ขณะที่ในภาพรวมทั้ง116เรื่องแบ่งตาม4กลุ่มข่าวได้ดังนี้กลุ่มนโยบายรัฐบาล/ข่าวสารทางราชการ74เรื่องกลุ่มผลิตภัณฑ์สุขภาพรวมถึงสินค้าและบริการที่ผิดกฎหมายอื่นๆ29เรื่องกลุ่มภัยพิบัติ6เรื่องและกลุ่มเศรษฐกิจ7เรื่องโดยในภาพรวมได้รับการตรวจสอบกลับมาแล้ว66เรื่อง
ทั้งนี้จากการประสานงานกับหน่วยงานที่เกี่ยวข้องเพื่อตรวจสอบล่าสุดได้รับผลตรวจสอบกลับมาแล้ว66เรื่องซึ่งจํานวนกว่า30เรื่องเป็นข่าวจริงจึงถือเป็นเรื่องน่ายินดีที่จากการรณรงค์สร้างการรับรู้ของศูนย์ข่าวปลอมทําให้ประชาชนรู้เท่าทันข่าวปลอมที่เผยแพร่บนโซเชียลมากขึ้นและตื่นตัวที่จะแจ้งเบาะแสมาให้เราตรวจสอบทําให้สัดส่วนของข่าวจริงมีแนวโน้มขยับเพิ่มขึ้น
“ต้องขอบคุณทุกฝ่ายที่ช่วยกันทํางานแก้ไขปัญหาข่าวปลอมและอยากขอความร่วมมือจากประชาชนอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**********